FRA  NÆR  OG  FJERN 


Begravelseshøjtideligheden  for 
ældste  LeGrand  Richards. 


Den  14.  januar 

blev  der  holdt  begravelseshøjtldelig- 
hed  i  Salt  Lake  Tabernaklet  på  Tem- 
pelpladsen for  ældste  LeGrand 
Richards  fra  De  tolvs  Kvorum.  Han 
døde  den  1 1 .  januar  i  en  datters  hjenn 
i  Salt  Lake  City.  Han  ville  være  fyldt 
97  år  den  6.  februar. 

Præsident  Spencer  W.  Kimball 
præsiderede  ved  højtideligheden,  og 
hans  personlige  sekretær,  D.  Arthur 
Haycock,  læste  et  særligt  budskab, 
som  profeten  havde  skrevet.  Præsi- 
dent Gordon  B.  HInckley,  andenråd- 
giver i  Det  øverste  Præsidentskab, 
ledede  mødet,  og  han  holdt  tillige 
den  afsluttende  tale.  De  andre  talere 
var:  Præsident  Ezra  Taft  Benzon, 
1  præsident  for  De  tolvs  Kvorum,  samt 
to  medlemmer  af  De  tolvs  Kvorum: 
Ældste  Mark  E.  Petersen  og  ældste 
Boyd  K.  Packer.  Desuden  talte 
ældste  Richards  søn,  LaMont 
Richards.  Musikken  blev  fremført  af 
Tabernakelkoret. 

De  mange  tusind,  som  overvære- 
de højtideligheden,  hørte  disse  brød- 


re fremhæve  ældste  Richards  for  det 
liv,  han  havde  levet  og  det  eksempel, 
han  havde  været.  Han  var  den  ældste 
levende  generalautoritet.  Hans  liv 
havde  strakt  sig  over  det  meste  af  den 
nyere  tids  historie  samt  den  periode 
der  omfatter  gengivelsen  af  evange- 
liet. 

Ældste  Packer  påpegede,  at  vi 
gennem  LeGrand  Richards  øjne, 
»denne  elskede  mands  øjne,  har  sku- 
et tilbage  over  kirkens  historie.  Da 
LeGrand  Richards  blev  født,  præsi- 
derede John  Taylor  over  kirken.  Da 
han  var  syv  år  gammel,  var  han  til- 
stede ved  indvielsen  af  Salt  Lake 
Templet.  Han  huskede  præsident 
Wilford  Woodruff  meget  tydeligt  -  ja, 
han  huskede  alt  meget  tydeligt.« 

»Han  havde  en  diakons  alder,  da 
Lorenzo  Snow  blev  den  femte  præ- 
sident for  kirken,  og  han  var  14  år 
gammel,  da  præsident  Snow  gengav 
åbenbaringen  om  tiende  tit  kirkens 
medlemmer  i  St.  George,  Utah. 

Han  var  midt  i  teen-age  årene,  da 

Heber  J.  Grant  indviede  Japan,  så 
evangeliet  kunne  blive  prædiket  der, 
og  han  rapporterede  til  præsident 
Joseph  F.  Smith  personligt  efter  sin 
første  mission. 

Han  var  ung  og  nygift,  da  op- 
dagelsesrejsende, admiral  Robert 
Peary,  som  den  første  nåede  Nord- 
polen. Som  26  årig  var  han  missions- 
præsident  i  Holland.  Han  var  29  år 
gammel,  da  opfinderen,  Alexander 
Graham  Bell,  første  gang  talte  i  tele- 
fon. 

Han  var  37  år  gammel,  da  film- 
industrien brød  stilheden  og  præsen- 
terede talefilmen.  Og  han  var  40  år 
gammel,  da  Arizona  templet  blev  ind- 
viet. Det  var  et  år  før  flyveren,  Charles 
Lindbergh,  blev  den  første,  som  fløj 
alene  over  Atlanterhavet. 

Ældste  Packer  sagde,  at  indenfor 
de  seneste  år,  da  ældste  Richards 
blev  »usikker  på  benene,  gik  jeg  sam- 
men med  ham  til  vore  møder.  Da  han 
ikke  kunne  klare  at  gå,  kørte  jeg  ham  i 
kørestol.  Han  kaldte  mig  sin  skyts- 
engel. 

Hans  familie  og  brødrene  i  kirken 
har  somme  tider  takket  mig  for,  at  jeg 
tog  mig  af  ham.  Det  gjorde  mig  flov, 
og  jeg  må  nu  tilstå  noget.  Det  var  ikke 
blot  venlighed,  som  fik  mig  til  at 
passe  på  ham.  Det  var  en  hunger  efter 
kendskab  til  historien  om,  hvordan 
evangeliet  kom  til  os.  Det  var  for  mit 
vedkommende  et  ønske  om  at  lære.« 

Ældste  Packer  sagde  videre:  »Det 
var  ikke  navne  eller  steder  eller  dato- 
er, vi  talte  om.  Dem  kunne  jeg  læse  i 
bøger.  Det  var  andre  ting  -  emner, 
som  sjældent  skrives  ned  eller  tales 
om.  Ikke  mystiske  ting,  men  almin- 
delige, tros-fremmende  begivenhed- 
er.« 

»Jeg  spurgte  ham  om,  hvordan 
dette  eller  hint  gik  til,  og  så  fortalte 


han  mig  det.« 

Ved  en  bestemt  lejlighed,  fortalte 
ældste  Packer,  talte  han  med  præ- 
sident Marion  G.  Romney,  da  ældste 
Richards  kom  ind  i  kontoret.  »De  talte 
sammen  om  deres  lange  liv  og  om  det 
forestående  kald  til  at  gå  Igennem 
sløret  til  den  anden  side.  Begge  talte 
de  om  den  hustru,  som  var  gået  forud 
for  dem  i  døden.  (Søster  Romney 
døde  i  1979  og  søster  Richards  i  1978) 
og  de  spurgte  hinanden  om,  hvordan 
de  skulle  finde  dem  i  åndeverden. 

»Jeg  var  klog  nok  til  at  lytte  lige  så 
stille,  mens  disse  to  ærværdige 
apostle,  disse  profeter,  disse  Guds 
mægtige  mænd  talte  om,  hvad  de 
vidste  om  livet  bag  sløret.  Det  var  en 
storslået  time  med  store  lærere, 
Guds  hellige  mænd.« 

I  sin  mindetale  sagde  præsident 
Spencer  W.  Kimball:  »LeGrand 
Richards  var  en  uforbederlig  opti- 
mist, og  han  talte  med  en  sjælden 
blanding  af  kundskab  og  humor, 
trøst,  opmuntring  og  visdom.  Han 
talte  sjældent  ud  fra  en  skrevet  tekst. 
Han  talte  blot  fra  hjertet,  idet  han  trak 
på  et  helt  livs  erfaringer,  studium  og 
inspiration.« 

»Broder  Richards  havde  sin  helt 
personlige  stil,  og  den  var  eneståen- 
de på  enhver  måde.  Jeg  tror  ikke,  at 
der  nogensinde  var  nogen,  der  blund- 
ede under  hans  taler.  Han  talte  altid 
med  entusiasme,  varme  og  overbe- 
visning. Han  ledte  aldrig  efter  ordene 
eller  tøvede,  når  han  skulle  finde  de 
rette  ord  fra  skriften.  Hans  åndelige 
og  livlige  taler  blev  hans  kendetegn. 
Han  var  hengiven  og  fuld  af  energi, 
bar  altid  vidnesbyrd  og  tvivlede  al- 
drig. Han  stod  fast  gennem  næsten 
100  års  forandringer.  For  alle  sidste 
dages  hellige  var  han  som  et  anker  af 
håb  og  sandhed  og  retfærdighed.« 

Præsident  Ezra  Taft  Benzon  sag- 
de: »Uden  tvivl  er  LeGrand  Richards 
en  af  de  ædle  og  store,  som  blev  vist  i 
et  syn  for  fader  Abraham.  Der  er  intet 
større  eksempel  på  vor  religion  i  virk- 
somhed end  det  liv,  som  vor  trofaste 
broder  levede.  Hvor  vi  elsker  ham  og 
vil  savne  ham.« 

Præsident  Benzon  sagde  videre, 
at  ældste  Richards  »vil  altid  blive 
husket  blandt  sine  kolleger  som  en  af 
de  reneste  sjæle  -  aldrig  påtaget  elier 
falsk.  Hans  eneste  ønske  var  at  frem- 
me sandheden.  Hvor  vi  påskønnede- 
hans  oprigtighed,  ligefremhed,  totale 
og  energiske  indvielse  og  strålende 
humør. 

Han  virkelig  elskede  og  forstod 
skrifterne.  Han  kunne  mange,  mange 
passager  udenad,  og  vi  kan  lære  af 
hans  liv  og  studere  skrifterne,  så  vi 
kan  lære  og  huske  de  passager  i 
skriften,  som  kan  opløfte,  inspirere 
og  lægge  en  grund  for  vor  tro.« 

Ældste  Mark  E.  Petersen  erindrede, 
at  da  han  var  en  ung  mand,  som  del- 
tog i  søndagsskolen,  fik  hans  klasse 
besøg  af  et  medlem  af  højrådet, 
LeGrand  Richards.  »Denne  højråds- 
broder  stod  foran  os  i  ca  fem  minut- 
ter, men  aldrig  før  eller  siden  har 
nogen  fem  minutters  periode  fyldt 
mig  med  sådan  en  begejstring  for 
evangeliet,  ej  heller  bestyrket  min  tro 
sådan  som  den  korte  tale  gjorde.« 

»Fra  da  af,«  sagde  ældste  Peter- 
sen, »Blev  LeGrand  Richards  et  ideal  i 
mit  liv.  En  mand,  som  har  opløftet 
mit  syn  på  kirken  og  på  livet  i 
almindelighed.  En  mand,  hvis  styrke 


har  inspireret  mig  gennem  årene. 

Siden  jeg  var  dreng  har  jeg  troet 
på  Gud,  men  at  høre  LeGrand 
Richards  bære  sit  vidnesbyrd  har 
hjulpet  mig  til  at  tro  mere  end  nogen- 
sinde.« 

I  sin  tale  sagde  broder  LaMont 
Richards:  »Far's  arbejde  i  kirken  be- 
lønnede ham  med  de  helliges  kærlig- 
hed. Vor  kære  mor  plejede  at  sige, 
når  far  kom  hjem  fra  en  stavskon- 
ference,  hvor  han  havde  haft  til  op- 
gave at  præsidere:  »LeGrand,  de  hel- 
lige forkæler  dig,  jeg  kan  slet  ikke 
følge  med.« 

»Far  ønskede  at  fortælle  jer,  de 
hellige,  hvor  meget  han  virkelig  el- 
skede jer.  Han  besøgte  jeres  hjem, 
sad  ved  jeres  bord,  talte  med  jeres 
børn  og  gav  jer  præstedømmevel- 
signelser. Han  plejede  at  sige:  Jeg 
kender  alle  de, hellige,  blot  ikke  deres 
navne.« 

Broder  Richards  sluttede  sin  tale 
med  at  citere  sin  far's  vidnesbyrd  om 
evangeliet. 

»Af  hele  mit  hjerte  og  sjæl  bærer 
jeg  mit  vidnesbyrd  om  guddomme- 
ligheden i  dette  værk,  at  Gud  den 
evige  Fader  har  forudbestemt  dets 
skæbne.  Det  er  bygget  på  en  grund- 
vold af  apostle  og  profeter,  med 
Kristus  vor  Herre  som  hovedhjørne- 
stenen. Han  leder  kirken  i  dag  og  vil 
blive  ved  med  at  gøre  det,  indtil  han 
kommer  i  himlens  skyer,  sådan  som 
de  hellige  profeter  har  forudsagt.  Jeg 
efterlader  jer  dette  vidnesbyrd  i  vor 
Herre  Jesu  Kristi  navn.  Amen.« 

Kirkens  Nyhedstjeneste 

En  stout  svensker  -  sørger  for  næring 
til  både  legeme  og  sjæl ! 


En  artikel  fra  Church  News  af  Dorothy 
Stowe 


Som  regionalrepræsentant  for  de 
skandinaviske  lande  og  med  sit  dag- 
lige arbejde  indenfor  opkøb  og  opbe- 
varing af  hvede,  tager  Bo  G.  Wenner- 
lund  sig  af  næringen  for  både  legeme 
og  sjæl  til  dem,  som  omgiver  ham. 

*  Wennerlund  blev  omvendt  til  kir- 

ken i  1949  af  to  missionærer,  som 
senere  igen  har  tjent  i  Sverige:  Spen- 

I  cer  F.  Jenson,  præsident  fra  1979  til 
1982  over  Sverige,  Gøteborg  Mission 
(nu  igen  en  del  af  Sverige,  Stockholm 
Missionen),  og  L.  Ronald  Folkersen, 
præsident  for  Den  svenske  Mission 
(nu  Sverige,  Stockholm)  fra  1972  til 
1975 

Wennerlund  er  født  i  Ørebro.  Ud  af 
en  familie  på  7  -  forældre  og  fem  børn 


-  var  det  kun  ham  og  hans  broder, 
som  sluttede  sig  til  kirken,  skønt  det 
var  hans  far,  som  først  havde  kontakt 
med  missionærerne  og  opmuntrede 
sine  børn  til  at  tale  med  dem.  »Jeg  var 
sammen  med  missionærerne  til  jul, 
og  den  1.  april  blev  jeg  døbt«,  for- 
tæller ældste  Wennerlund,  »delvis  på 
grund  af  min  fars  tilskyndelser.« 

Den  første  kirkestilling  Wenner- 
lund havde,  var  at  dirigere  koret  i 
Stockholm  gren.  »Der  var  kun  1000 
medlemmer  i  Sverige,  da  jeg  blev 
døbt  -  nu  er  der  6500.« 

Snart  blev  han  præsident  for  GUF, 
og  i  1955  blev  han  grenspræsident  for 
Stockholm  2.  gren.  Fra  1961-64  var 
han  distriktspræsident  for  Stockholm 
distrikt.  I  1964  blev  han  rådgiver  til 
missionspræsidenten,  og  som  sådan 
tjente  han  de  næste  11  år  sammen 
med  5  præsidenter,  idet  han  altid 
havde  ansvaret  for  ungdomsarbejdet  i 
kirken. 

»I  1975  (omkring  ved  samme  tid, 
Stockholm  stav  blev  organiseret) 
ringede  præsident  Marion  G.  Romney 
og  kaldte  mig  til  at  være  regional- 
repræsentant. Jeg  var  overvældet,  og 
jeg  kunne  kun  knæle  ned,  da  samtal- 
en var  færdig.  Mine  børn  vågnede,  og 
spurgte  mig,  hvorfor  jeg  blev  ringet 
op  fra  Salt  Lake  City.  For  sjov  fortalte 
jeg  dem:  »De  ville  såmænd  bare  finde 
ud  af  tidsforskellen  mellem  Sverige 
og  USA.« 

Siden  1975  har  Wennerlund  set 
stor  fremgang  i  Skandinavien.  »Da  jeg 
blev  kaldet,  var  der  en  stav  i  Køben- 
havn og  en  i  Stockholm,«  siger  han,  »i 

1977  blev  Oslo  stav  organiseret,  og 
nu  er  der  også  en  stav  i  Gøteborg,  en  i 
Helsinki,  og  en  i  Århus.  Alle  arbejder 
hårdt,  og  vi  har  nu  omkring  18000 
nnedlennnner  i  Skandinavien.« 

Når  Wennerlund  har  opgaver  sonn 
regionalrepræsentant,  kan  han  bedst 
lide  at  køre  i  bil,  frennfor  at  flyve,  så 
kan  han  have  sin  hustru,  Maud  med, 
og  deres  week-end'er  går  ofte  med  at 
rejse  rundt  i  Skandinavien. 

Med  over  40  års  ægteskab  bag 
sig,  kan  Wennerlund  give  dette  meget 
vigtige  råd:  »En  præstedømmebær- 
ers første  ansvar  er  at  have  et  godt 
forhold  til  sin  hustru  -  hvordan  kan 
man  tale  med  Herren  med  god  sam- 
vittighed, hvis  man  ikke  har  gode 
forhold  i  sit  hjem?« 

Wennerlund  er  stolt  af  familie- 
sammenholdet. Hans  hustru  sluttede 
sig  til  kirken  fireår  efter  ham.  De  har 
8  børn  i  alderen  24  til  38  år.  Alle  er  gift 
og  aktive  i  kirken,  og  der  er  i  alt  22 


børnebørn. 

I  sit  daglige  arbejde  er  Wenner- 
lund indkøbschef  i  kornafdelingen  i  et 
firma,  som  er  en  del  af  Sveriges 
Kooperative  Engros  Sammenslutning 
og  hans  firma  producerer  25%  af  det 
mel,  som  forbruges  i  Sverige.  Skønt  ' 
landet  har  en  overproduktion  af  hve- 
de, så  er  kvaliteten  ikke  den  bedste  til 
opbevaring,  fordi  proteinindholdet  er  i 
lavt  på  grund  af  de  regnfulde  somre. 
»Vi  importerer  forårshvede  -  hård 
hvede  fra  USA  og  Canada,  »fortæller 
han. 

Regeringen  i  Sverige  har,  som  i  de 
andre  skandinaviske  lande,  program- 
mer til  opbevaring  af  hvede,  og  som 
professionel  på  området  bliver  Wen- 
nerlund ofte  rådspurgt  med  hensyn  til 
kirkens  medlemmers  personlige  for- 
råd. Han  betragter  Danmark  som  sær- 
lig flittig  med  hensyn  til  både  offent- 
ligt og  personligt  forråd  -  »det  er  et 
overflødighedens  land.« 


Diamantbryllup 


Onsdag  den  27.  april  kunne  Linda  og 
Ole  P.  Petersen  1.  ward,  fejre  deres 
60  års  bryllupsdag  -  diamantbryllup. 

Br.  Petersen  blev  medlem  af  kir- 
ken i  1910,  og  har  således  trådt  sine 
barnesko  i  Korsgade,  men  da  hans 
familie  kom  væk  fra  kirken,  mens  han 
endnu  var  barn,  var  det  først  i  1966, 
han  sammen  med  sin  hustru  fandt 
tilbage  til  kirken. 

Selv  om  br.  Petersen  virkelig  ikke 
kunne  huske,  hvilken  kirke  det  egent- 
lig var,  han  var  kommet  i  som  barn, 


har  han  dog  senere  udtalt,  at  han  ikke 
er  i  tvivl  om,  at  det  var  den  gave,  i 
form  af  Helligånden,  han  fik  ved 
håndspålæggelse,  der  gennem  hele 
livet  har  hjulpet  ham  i  hans  ansvars- 
fulde hverv. 

Br.  Petersen  blev  uddannet  som 
skibssmed  i  1932  og  han  var  til  1935 
lærer  på  Den  internationale  Højskole. 
Så  blev  han  forstander  på  »Ravns- 
borg«, og  fra  1938  og  til  han  i  1967 
blev  pensioneret,  var  han  forstander 
på  Statens  Ungdomsskole  ved  Løg- 

stør.  Her  blev  unge,  arbejdsløse  hjul- 
pet tilbage  til  samfundet,  og  det  er 
utallige,  der  i  dag  kan  takl<e  br. 
Petersen  for  den  chance,  de  fik  til  at 
få  en  god  og  meningsfuld  tilværelse. 

I  alle  årene  var  br.  og  str.  Petersen 
sammen  i  dette  arbejde,  og  i  praksis 
betød  det,  at  str.  Petersen  var  økono- 
ma i  skolens  køkken  og  sørgede  for 
mad  til  de  100  elever,  der  var  ad 
gangen  på  hjemmet. 

Efter  en  så  aktiv  tilværelse,  hvor 
de  havde  gået  »hånd  i  hånd«  fandt  br. 
og  str.  Petersen  sammen  kirken,  og 
det  blev  deres  pensionisttilværelse 
sandelig  Ikke  mindre  aktiv  af. 

Br.  Petersen  har  bl.a.  virket  som 
sekretær  for  missionspræsidenten  i  9 
år  og  derefter  som  sekretær  for 
grenspræsidenter  og  biskopper,  som 
regel  med  ansvar  for  det  financielle. 
Et  arbejde,  som  han  har  udført  på  en 
sjælden,  perfekt  måde. 


Str.  Petersen  har  givet  sin  sjæl  til 
hjælpeforeningen.  Mange  præsident- 
inder har  nydt  godt  af  hende  som 
Rådgiver  eller  som  hjemkundskabs- 
leder. 

Linda  gik  i  det  stille  og  holdt 
trådene  i  sin  hånd  -  og  sørgede  bare 
for,  at  tingene  var  i  orden  og  funge- 
rede. Selv  betegnede  hun  sin  indsats 
på  sin  sædvanlige  og  humoristiske 
måde:  »Ja,  jeg  går  bare  sådan  i  bag- 
grunden og  rydder  op!« 

»Gå  omkring  i  Jesu  navn  -  og  virke 
sådan  i  det  stille«  er  den  betegnelse, 
man  kan  hefte  på  str.  Petersens 
arbejde  i  hjælpeforeningen. 

Som  Linda  og  Oles  livsværk  blev 
udført  af  dem  i  kærlig  samdrægtig- 
hed -  og  uden  et  ondt  ord  imellem 
dem  nogensinde  -  således  har  vi  også 
set  dem  bogstavelig  talt  gå  hånd  i 
hånd  i  den  tid,  de  har  viet  deres  liv  til 
kirken.  De  har  udstrålet  ægte  kærlig- 

hed  til  Herren  og  til  Næsten,  og  den    af  deres  store  dag. 
kærlighed  har  reflekteret,  så  vi  alle 

elsker  dem.  Lis  Billeskov  Jansen 

Vi  forener  os  i  et  HJERTELIG  Korrespondent 
TILLYKKE  til  Linda  og  Ole  i  anledning 


Silkeborg  gren  får  nye  lokaler 


Gennem  årene  har  Silkeborg  gren  haft 
til  huse  flere  steder,  blandt  andet  i  en 
gård  i  Vestergade  33 

Efter  en  del  år  der,  gik  vejen  fra 
1975  om  ad  Herning,  hvortil  Silke- 
borgs medlemmer  kørte  hver  søndag 

Da  grenen  igen  skulle  oprettes  i 
1980,  blev  møderne  først  holdt  i  Med- 
borgerhuset, men  fra  januar  1983 
mødes  man  i  nye  lokaler  på  Århusvej 
21. 

På  billedet  ses  Silkeborg  grens 


nye  mødested.  Lokalerne  er  i  stue- 
etagen til  venstre  for  indgangsdøren. 

Grenens  medlemmer  er  glade  for 
deres  nye  lokaler,  og  her  ses  søstrene 
(fra  venstre)  Birte  Westergård 
Poulsen,  Karen  Darre,  Edit  Sørensen 
og  Harriet  Hansen  ved  hjælpeforning- 
ens  aktivitetsmøde. 

Gerda  Hansen 
Korrespondent 

Årets  store  musikbegivenhed  i  København 


Lørdag  d.  29.  jan.  halede  København 
stavs  aktivitetskomite  en  virkelig  so- 
lid succes  i  land. 

Der  var  lagt  op  til  noget  helt  spe- 
cielt, og  ingen  gik  skuffede  hjem 

Udvalget  af  kunstnere  var  ligeligt 
fordelt  mellem  stavens  egne  talenter 
og  gæster  udefra,  og  repertoiret  var 
så  bredt,  at  der  var  noget  at  hente  for 
enhver. 

Aftenen  begyndte  med  Gladsaxe 
kor  og  musik-skole,  som  sang  et 
uddrag  af  Jomfruburet,  hvorefter  vi 
hørte  et  par  af  Palle  Hattings  nye 
numre.  Jes  Gram  spillede  Handel  på 
obo.  To  gæster  Palle  og  Dorte  sang 
og  spillede  Pia  Rau-sange  og  første 
halvdel  af  programmet  blev  sluttet  af 
Arvid  Aaager  på  flyglet.  Vi  venter  os 
store  ting  fra  ham. 

Efter  pausen  lagde  spillemands- 


gruppen  RØDDER  fuldstændigt  pub- 
likum for  deres  fødder.  Det  var  virke- 
lig kvalitet.  Det  er  ikke  sidste  gang,  vi 
hører  fra  dem.  Alex  Franci  Hansen 
sang  et  potpourri  fra  Farinelli,  som 
gjorde  stor  lykke,  især  da  hans  datter 
fra  gulvet  foran  scenen  søgte  at  få 
hans  opmærksomhed. 

Et  andet  af  aftenens  højdepunkter 
var  Else  Larsson  fra  Frelsens  Hær,  og 
hun  havde  for  nylig  været  i  fjernsyn- 
et. Hendes  smukke  sang  henrykkede 
alle,  og  hun  fik  også  folk  til  at  synge 
med. 

Vi  ved  alle,  hvor  dejligt  Birgit 
Sørensen  synger,  og  hun  skuffede  os 
bestemt  ikke. 

Og  så  var  vi  fremme  ved  slutnings- 
gruppen  THE  SHALLOWS,  og  jeg 
skal  love  for,  at  de  fik  salen  til  at 
koge.  De  spillede  som  The  Shadows, 
så  man  dårligt  kunne  høre  forskel,  og 

»Vi  ved  alle,  hvor  dejligt  Birgit  Sørensen  synger« 


folk  havde  svært  ved  at  holde  fødder- 
ne i  ro.  De  fik  ikke  lov  til  at  holde  op, 
før  de  havde  givet  adskillige  ekstra- 
numre. 

Da  en  ung  nnand  bagefter  blev 
spurgt,  af  en,  der  ikke  havde  været 
med,  om  aftenen  havde  været  en 
succes,  svarede  han:  »Ja,  det  var 
simpelthen  en  succes,  det  er  det 
bedste  der  har  været  i  kirken  i  mange 


år«.  Og  jeg  for  min  del  var  glad  for  ,  at 
jeg  havde  taget  så  mange  af  mine 
venner  med  derhen. 

Tak  til  Stavens  aktivitetskomite 
for  en  dejlig  aften.  Fra  nu  af,  når  jeg 
ser  deres  festlige  bomærke  på  et 
arrangement,  vil  jeg  bestemt  sørge 
for  ikke  at  gå  glip  af  det. 

En  glad  tilskuer 


»Gør  så  lidt  som  muligt« 


Marianne  Krogh-Thomsen,  Kbh.  2. 
ward,  fortæller  om  sin  velfærdsmis- 
sion  i  Bolivia. 


I  maj  1981  blev  jeg  kaldet  til  at  tjene 
som  missionær  i  Bolivia.  Foruden  at 
tjene  som  almindelig  missionær  blev 

jeg  bedt  om  at  bruge  en  hel  del  tid  på 
vel  færdsprog  rammet 

Jeg  havde  altid  haft  et  meget 
stærkt  ønske  om  at  tjene  som  vel- 
færdsmissionær,  men  da  det, kom  til 
stykket,  tror  jeg  nok,  jeg  lignede  et 
kæmpe  spørgsmålstegn  -  hvorfor  lige 
mig?  Hvad  er  en  velfærdsmission? 
Skal  man  ikke  være  sygeplejerske? 
(Det  er  jeg  nemlig  Ikke). 

Jeg  begyndte  den  2.  juli  1981  på 
sprogskolen  i  USA.  Her  skulle  der 
først  læres  engelsk,  så  jeg  derefter 
kunne  fatte,  hvad  det  egentlig  var,  de 
ville  forsøge  at  lære  mig,  nemlig 
SPANSK  og  velfærdsarbejde. 

Det  spanske  gik  som  enhver 
anden  sprogklasse:  Verber,  gramma- 
tik osv.  Velfærdsklasserne  var  lidt  af 
en  oplevelse.  Den  første  sætning,  de 
terpede  ind  i  vore  hoveder  var:  »Do  as 
little  as  possible«  (Gør  så  lidt  som 


muligt).  Først  var  jeg  lige  ved  at  tro, 
at  der  var  noget  galt.  Her  arbejdede  vi 
som  aldrig  før.  Fra  tidlig  morgen  til 
sen  aften,  og  så  fortalte  de  os,  at  vi 
skulle  lave  så  lidt  som  muligt! 

Den  næste  sætning,  vi  lærte,  var: 
»Velfærdsprogrammet  er  ikke  et  af 
kirkens  programmer,  men  evangeliet  i 
virksomhed«  -  eller  hvordan  man  lever 
evangeliet.  i 

Efter  8  ugers  træning  blev  vi  sendt 
til  vore  respektive  missioner,  hvor  vi 
skulle  undervise  kirkens  medlemmer  i 
de  ting,  vi  havde  lært. 

Jeg  må  nok  hellere  fortælle  lidt 
om,  hvordan  Bolivia  egentlig  er. 
Landet  ligger  midt  i  Sydamerika  og  er 
ca  5  gange  større  end  Danmark. 
Landet  har  en  højdeforskel  fra  ca  200 
meter  over  havets  overflade  til  ca  4000 
meter.  Der  er  meget  store  klimafor- 
skelle i  de  forskellige  egne.  Det 


Disse  indianerkvinder  spinder  garn  mens  de  sælger  grøntsager  på  markedet.  Bolivia  er 
det  land  i  Syd-Amerika  der  har  flest  oprindelige  indianere  (lamaniter) 

svinger  fra  ulideligt  varmt  til  hunde- 
koldt. 

En  ting  er  dog  ens  over  hele 
landet,  og  det  er  de  støvede  jordveje. 
De  bliver  til  mudder  eller  hele  floder, 
når  det  regner.  Befolkningen  bor  i 
mudderhuse  uden  elektricitet  eller 
toiletforhold.  De  er  meget  fattige. 
Mange  tjener  ikke  mere  end  100  -  150 
kr.  om  måneden  -  og  man  behøver 
faktisk  ca  350  kr.  alene  til  mad! 

De  har  derfor  masser  af  problem- 
er, som  vi  skulle  forsøge  at  hjælpe 
dem  ud  af. 

For  at  finde  ud  af,  hvor  de  største 
problemer  lå,  begyndte  vi  at  arbejde 
med  lederne  i  kirken,  og  nu  forstod 
jeg  pludselig,  hvorfor  de  så  grundigt 
havde  banket  »gør  så  lidt  som  muligt« 
ind  i  hovederne  på  os.  De  lokale 
ledere  havde  nemlig  ikke  megen  erfa- 


ring i  lederskab  og  var  fuldstændigt 
overbeviste  om,  at  eftersom  vi  havde 
meget  mere  erfaring  end  de,  var  vi 
fødte  hjælpeforeningspræsldentind- 
er,  søndagsskolelærere,  besøgslær- 
erinder  osv. 

Jeg  må  indrømme,  at  det  nok  ville 
have  været  sjovt  at  komme  hjem  fra 
en  mission  og  kunne  sige,  at  man 
havde  arbejdet  5  måneder  som 
hjælpeforeningspræsidentinde,  men 
det  var  Ikke  rigtigt  meningen  med  det 
hele.  I  stedet  tog  vi  de  lokale  ledere 
ved  hånden  og  viste  dem,  hvordan  de 
skulle  gøre  det.  Vi  forsøgte  at  gøre 
det  på  en  sådan  måde,  at  de  troede, 
at  det  var  dem  selv,  der  havde  lavet 
det  hele  uden  vor  hjælp,  således  at  de 
senere  ville  kunne  klare  deres  opgaver 
helt  uden  os. 

Vores  næste  opgave  bestod  i  at 


Mænd  der  spiller  fløjte  ved  verdens  højst  beliggende  sejlbare  saltvandssø.(ca.  4000 
m.o.h.)-Titicacasøen.  Indianerne  bruger  virkelig  disse  klædedragter  til  hverdag-ikke 
kun  til  fester. 

hjælpe  de  lokale  medlemmer.  Det 
første,  jeg  forsøgte  mig  med,  var 
læseundervisning,  så  de  selv  kunne 
læse  skrifterne,  samt  eventuelt  få  en 
bedre  uddannelse.  Efter  et  par  må- 
neder besluttede  vi  at  få  medlemmer- 
ne til  selv  at  undervise  hinanden,  så 
programmet  kunne  fortsætte,  når  vi 
blev  flyttet  til  et  andet  område. 

Vi  underviste  i  karriere-forbered- 
else, budgetlægning,  forråd,  have- 
brug, ernæring,  vaccination,  første- 
hjælp, familiehjemmeaften.  talefor- 
beredelse, fasteloven,  tiendeloven  - 
og  meget  mere. 

Fasteloven  og  tiendeloven  var  det 
meget  svært  for  medlemmerne  at 
efterleve,  eftersom  de  var  så  utroligt 
fattige.  Det  var  også  svært  for  mange 
missionærer  at  undervise  i  netop 
disse  principper.  Jeg  kom  dog  til  den 


konklusion,  at  NETOP  DISSE  søs- 
kende behøvede  velsignelser  fra  Her- 
ren, for  han  kan  meget  bedre  give  det, 
de  behøver,  end  vi  andre  nogensinde 
kan. 

Her  i  Danmark  kan  vi  også  hjælpe 
disse  søskende,  der  er  så  langt  borte. 
I  en  lille  by  var  der  en  ung  mand,  der 
pludselig  fik  blindtarmsbetændelse. 
Familien,  der  var  meget  fattige,  tog 
ham  til  byens  dårligste  hospital.  Da 
lægerne  opererede  ham,  fandt  de  en 
svulst  i  maven,  så  de  lukkede  det  hele 
igen  og  sendte  ham  hjem,  og  han  blev 
selvfølgelig  dårligere  og  dårligere. 

Missionærerne  syntes  så  efter- 
hånden, at  det  var  på  tide,  at  kirken 
hjalp  til.  Den  unge  mand  blev  sendt  til 
en  anden  by  med  et  meget  bedre 
hospital,  hvor  han  fik  udført  de  ope- 
rationer, han  trængte  til,  og  han  fik 


Marianne  Krogh-Thomsen  underviser  i  strikning  som  led  i  hjemmeproduktionspro- 
grammet. 

En  indianerkvinde  med  sine  børn  og  en 
lama.  Lamaen  bliver  brujgt  ligesom  heste 
og  æsler  i  andre  lande. 


også  tilsendt  proteinrig  kost  og  nne- 
dlcin  fra  USA. 

I  dag  er  han  sund  og  rask  og  kan 
atter  forsørge  sin  mor  og  søster.  Alt 
dette  takket  være  de  FASTEOFRE,  vi 
betaler  hver  gang,  vi  faster.  Faste- 
offeret havner  ikke  kun  på  biskoppens 
kontor,  men  bliver  sindt  til  træng- 
ende og  nødlidende  over  hele  verden. 
Det  er  derfor  profeten  så  indtræng- 
ende opfordrer  os  til  at  betale  et  rige- 
ligt fasteoffer,  så  vi  bedre  kan  hjælpe 
vore  medsøskende. 


Selvom  man  er  fattig,  giver  kirken 
ikke  mad  ,  tøj  og  andre  fornøden- 
heder lige  med  det  samme.  I  stedet 
lærer  den  os  hjælp  til  selvhjælp.  Den 
bedste  måde,  vi  kunne  hjælpe  folk  til 
at  få  mere  mad  på,  var  ved  at  hjælpe 
dem  med  at  lave  deres  egen  have 
(igen  en  af  profetens  befalinger).  For 
os  ville  det  have  været  lettest  selv  at 
købe  frøene,  grave  jorden,  så  frøene, 
vande  haven  osv,  men  igen  måtte  vi 
bruge  princippet  fra  sprogskolen  og 
få  familierne  til  selv  at  lave  næsten  alt 
arbejdet.  Formålet  var  igen  at  give 
dem  selvtillid,  så  de  ville  fortsætte 
med  deres  have,  når  vi  ikke  længere 
var  der.  Vi  fandt  ud  af,  at  udnyttelse 
af  egen  have  kan  halvere  madbud- 
gettet -•  så  det  er  værd  at  forsøge 
herhjemme  også 

Jeg  hørte  engang  een  sige:  »En 
god  leder  ,  leder  andre  til  at  blive 
gode  ledere«.  Jeg  tror,  det  er  formålet 
med  en  velfærdsmission  at  få  folk  til 
at  forstå  og  efterleve  evangeliet  så  de 
bagefter  kan  hjælpe  andre  frem  i 
evangeliet,  eller  med  andre  ord. ..»Giv 
en  mand  en  fisk,  og  han  har  mad  til 
en  dag.  Lær  en  mand  at  fiske,  og  han 
har  mad  til  hele  livet.  Lær  ham  at 
lære  andre,  og  der  vil  være  mad  til  en 
hel  nation«. 

Jeg  kunne  skrive  i  hundredvis  af 
sider  om  at  leve  evangeliet,  men  i 
stedet  vil  jeg  opfordre  til  at  man 
studerer  kirkens  bøger.  Skrifterne  er 
fulde  af  anvisninger,  og  vi  har  en 
levende  profet  i  dag  samt  12  apostle, 
som  alle  vejleder  os  i,  hvordan  vi  skal 
leve  evangeliet. 

Reorganisering  i  København  stav 


Nye  rådgivere  til  stavspræsident  Henning  K.  Frederiksen 

Ved  stavspræstedømmemødet  den7.  februar  blev  stavspræsidentens  to  råd- 
givere afløst:  Førsterådgiver  Johan  S.  Koch,  der  som  meddelt  i  sidste  num- 
mer af  bladet  er  den  ny  biskop  i  København  1 .  ward,  og  andenrådgiver  Arnt 
K.  Valgren. 

Som  førsterådgiver  opretholdtes  Arnt  K.  Valgren,  og  som  ny  andenrådgiver 
opretholdtes  Bent  S.  Jensen. 


Stavspræsident 


Førsterådgiver  Andenrådgiver 
Arnt  K.  Valgren  Bent  S.  Jensen 

